బి.ఆర్. యావగల్

బసవరాడ్డి రంగరడ్డి యావగల్ (జననం 5 డిసెంబర్ 1947) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు నరగుండ్ శాసనసభ నియోజకవర్గం నుండి ఐదుసార్లు ఎమ్మెల్యేగా ఎన్నికై గ్రామీణాభివృద్ధి, పంచాయతీ రాజ్ & గృహనిర్మాణ శాఖ మంత్రిగా పని చేశాడు.

రాజకీయ జీవితం
బి.ఆర్. యావగల్ జనతా పార్టీ  ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1983 కర్ణాటక శాసనసభ ఎన్నికలలో నరగుండ్ శాసనసభ నియోజకవర్గం నుండి జెఎన్‌పి అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి బి.ఆర్. పాటిల్ పై 8519 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన 1985 కర్ణాటక శాసనసభ ఎన్నికలలో జెఎన్‌పి అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎస్.ఎన్. కటార్కిపై 20,272 ఓట్ల మెజారిటీతో గెలిచి రెండవసారి శాసనసభ సభ్యుడిగా ఎన్నికై 1986 ఫిబ్రవరి 16 నుండి  1986 జూన్ 29 వరకు గ్రామీణాభివృద్ధి, పంచాయతీ రాజ్ & గృహనిర్మాణ శాఖ మంత్రిగా పని చేశాడు.

బి.ఆర్. యావగల్ ఆ తరువాత జనతాదళ్ పార్టీలో చేరి 1989 కర్ణాటక శాసనసభ ఎన్నికలలో నరగుండ్ శాసనసభ నియోజకవర్గం నుండి జనతాదళ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి సిద్ధనగౌడ పాటిల్ చేతిలో 689 ఓట్ల స్వల్ప తేడాతో ఓడిపోయాడు. ఆయన 1994 కర్ణాటక శాసనసభ ఎన్నికలలో  జనతాదళ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి వి. ఎ మత్తికట్టిపై 18652 ఓట్ల మెజారిటీతో గెలిచి మూడోసారి శాసనసభ సభ్యుడిగా ఎన్నికయ్యాడు. 

బి.ఆర్. యావగల్ ఆ తరువాత భారత జాతీయ కాంగ్రెస్ పార్టీలో చేరి 1999 కర్ణాటక శాసనసభ ఎన్నికలలో నరగుండ్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి సి.సి. పాటిల్‌పై 11136 ఓట్ల మెజారిటీతో గెలిచి నాల్గొవసారి శాసనసభ సభ్యుడిగా ఎన్నికయ్యాడు. ఆయన 2004 కర్ణాటక శాసనసభ ఎన్నికలలో  ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సి.సి. పాటిల్ చేతిలో 12122 ఓట్ల తేడాతో ఓడిపోయాడు. 

బి.ఆర్. యావగల్ కు 2008 కర్ణాటక శాసనసభ ఎన్నికలలో కాంగ్రెస్ టికెట్ దక్కకపోవడంతో స్వతంత్ర అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సి.సి. పాటిల్‌ చేతిలో 17614 ఓట్ల తేడాతో ఓడిపోయాడు. ఆయన ఆ తరువాత తిరిగి భారత జాతీయ కాంగ్రెస్ పార్టీలో చేరి 2013 కర్ణాటక శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సి.సి. పాటిల్‌పై 8585 ఓట్ల మెజారిటీతో గెలిచి నాల్గొవసారి శాసనసభ సభ్యుడిగా ఎన్నికై, 2016 లో హుట్టి గోల్డ్ మైన్స్ లిమిటెడ్ ఛైర్మన్‌గా నియమితులయ్యాడు. 

బి.ఆర్. యావగల్ 2018 కర్ణాటక శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సి.సి. పాటిల్‌ చేతిలో 7,979 ఓట్ల తేడాతో ఓడిపోయాడు. ఆయన 2023 కర్ణాటక శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సి.సి. పాటిల్‌ చేతిలో 1,791 ఓట్ల తేడాతో ఓడిపోయాడు. 

మూలాలు

వర్గం:1947 జననాలు
వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2013 కర్ణాటక శాసనసభ్యులు